นายกรัฐมนตรี กำชับหน่วยงานที่เกี่ยวข้อง เร่งแก้ปัญหาปาล์มน้ำมันราคาตกต่ำ เพื่อบรรเทาความเดือดร้อนของเกษตรกร
นายกรัฐมนตรี กำชับหน่วยงานที่เกี่ยวข้อง เร่งแก้ปัญหาปลา์มน้ำมันราคาตกต่ำ เพื่อบรรเทาความเดือดร้อนของเกษตรกรพลโท วีรชน สุคนธปฏิภาค รองโฆษกประจำสำนักนายกรัฐมนตรี แถลงว่า ในที่ประชุมคณะรัฐมนตรีวันนี้ (14 พ.ค.62) พลเอกประยุทธ์ จันทร์โอชา นายกรัฐมนตรี ได้มีข้อสั่งการและสอบถามความคืบหน้ากรณีการแก้ไขปัญหาราคาปาล์มน้ำมันตกต่ำ โดยกระทรวงพาณิชย์ รายงานว่า ได้ร่วมกับกระทรวงเกษตรและสหกรณ์ และกระทรวงมหาดไทย ตรวจสอบพบว่ามีปริมาณน้ำมันปาล์มดิบในสต๊อกอยู่ประมาณ 2 แสน 8 พันล้านตัน จึงทำหนังสือบันทึกข้อตกลงกับการไฟฟ้าฯให้รับซื้อปาล์มน้ำมัน เพื่อนำไปผลิตไฟฟ้าและส่งเสริมการบริโภคน้ำมันปาล์มในครัวเรือนโดยเร็วที่สุด เพื่อลดปริมาณน้ำมันปาล์มดิบในสต๊อก โดยเดือนพฤษภาคมนี้ จะรับซื้อ 1 แสนล้านตัน และเดือนถัดๆไป 5 พันล้านตัน ซึ่งจะช่วยให้น้ำมันปาล์มดิบในสต็อกเกือบหมดไป พร้อมทั้งสั่งการให้ฝ่ายความมั่นคงร่วมกับกระทรวงพาณิชย์ไปกำกับดูแลและควบคุม ไม่ให้มีการฉวยโอกาสค้ากำไร กดราคา หรือบิดเบือนกลไกตลาดในการรับซื้อผลปาล์มจากเกษตรกรอย่างเด็ดขาดนอกจากนี้ให้กระทรวงพลังงาน ส่งเสริมการใช้น้ำมันบี 20 อย่างจริงจัง โดยเพิ่มสถานีบริการน้ำมัน บี20 ให้มีถึง 300 สถานีทั่วประเทศ เพื่ออำนวยความสะดวกแก่ประชาชน ตลอดจนให้พัฒนาน้ำมัน B10 เพื่อสร้างความมั่นใจแก่ประชาชนทั้งนี้ยืนยันรัฐบาลไม่ได้นิ่งนอนใจ และเร่งแก้ปัญหาอย่างถูกวิธี ซึ่งเชื่อมั่นว่าหลังบังคับใช้มาตรการต่างๆอย่างจริงจัง จะทำให้ราคาปาล์มน้ำมันสูงขึ้นอย่างแน่นอน